Болкијах
Султан Болкијах је био шести султан Брунеја. Попео се на престо Брунеја након абдикације свог оца, султана Сулејмана; Брунејом је управљао од 1485. до 1524. године. Његова владавина је забележена као златно доба Брунеја, а султанат је постао суперсила Малајског архипелага. Болкијах је често путовао у иностранство да би упознао друге културе и дошао на идеју како да развије своју земљу, те добије користан савет од утицајних поглавара.

Владавина 
Победа султана Болиијаха и освајање села Селудонг (данашња модерна Манила), када је победио раџу Сука који је управљао краљевством Тундун на Лузону, као и његова женидба са Лејлом Меканом (ћерком султана Сулуа, Амира Ул-Омбре), резултовала је ширењем утицаја Брунеја на Филипинима.

Богатство Брунеја је повећано, а исламски утицај постао много већи. Брунеј је био на врхунцу моћи за време владавине Болкијаха. Територија под његовом контролом је у суштини била све до обалних подручја Борнеа, па јужно до Банџармасина, те северно све до острва Лузон (укључујући Селудонг односно данашњу престоницу Филипина, Манилу).

Брак 
Болкијах је био у браку са Лејлом Меканај, ћерком Дату Кемин и султана Сулуа који се звао Амир Ул-Омбра.

Смрт и наслеђе 

Након његове смрти, султана Болкијаха је као седми султан Брунеја наследио његов син Абдул Кахар. Болкијах је сахрањен у Кота Батуу заједно са својом женом, принцезом Лејлом Меканај.

Види још 
 Списак султана Брунеја

Напомене

Референце 

 Цитирана библиографија
 

Умрли 1524.
Султани Брунеја